b'\n_START_ARTICLE_\nSvovelpredikant\n_START_PARAGRAPH_\nSvovelpredikant er et folkelig begrep p\xc3\xa5 en kristen predikant som fors\xc3\xb8ker \xc3\xa5 skremme menigheten til omvendelse og frelse ved \xc3\xa5 true med evig tortur i helvete. Begrepet oppsto fordi predikantene la s\xc3\xa6rlig stor vekt p\xc3\xa5 at helvete var et sted fullt av ild, svovel og lava. Fenomenet svovelpredikanter har v\xc3\xa6rt utbredt over hele landet, men med hovedtyngde i de s\xc3\xb8rligste og s\xc3\xb8rvestlige delene av Norge. Svovelprekener var atskillig mer vanlig for 100 \xc3\xa5r siden og tilbake til reformasjonen enn i dag. Den norske kirke tar i dag avstand fra denne typen forkynnelse, men svovelprekener kan stadig h\xc3\xb8res i mange frikirker._NEWLINE_Svovelpredikanter har v\xc3\xa6rt utbredt ogs\xc3\xa5 utenfor Norges grenser, lenge f\xc3\xb8r selve begrepet oppsto. \xc3\x85 true med helvetes ild og pinsler ble for alvor vanlig p\xc3\xa5 1300-tallet, blant annet inspirert av Dantes inferno i Den guddommelige komedien skrevet av Dante Alighieri.'